OpenLLM-France/wikimedia huggingface dataset:
# Adoratrius Perpètues del Santíssim Sagrament

Les Adoratrius Perpètues del Santíssim Sagrament, conegudes com a Sagramentàries i Sagramentines, són religioses, de vots solemnes, dedicades a la vida contemplativa; pertanyen a l'orde monàstic fundat a Roma el 1807 per la beata Maria Magdalena de l'Encarnació (1770–1824). Les monges posposen les sigles A.P.S.S. al seu nom.

## Història

La monja terciària regular franciscana Maria Magdalena de l'Encarnació, des de 1802 abadessa d'Ischia di Castro (Viterbo), va començar en 1789 la tasca per fundar un nou orde religiós dedicat exclusivament a l'adoració eucarística. Va redactar-ne les constitucions i, quan fou elegida abadessa, va compartir el seu projecte amb el prevere Giovanni Antonio Baldeschi, que va demanar al papa l'autorització per fundar l'orde. Van trobar el suport financer del marquès de Negrete, ambaixador del rei Carles IV d'Espanya a Lisboa.
Amb el permí del papa Pius VII, el 31 de maig de 1807 Maria Magdalena i onze germanes van deixar el monestir d'Ischia di Castro i el 8 de juliol següent van ingressar al convent de Santi Gioacchino e Anna alle Quattro Fontane de Roma. Les constitucions de la fundadora foren examinades pel cardenal vicari Giulio Maria della Somaglia i aprovades pel pontífex el 2 de febrer de 1808. La invasió de les tropes franceses del general Sextius Alexandre François de Miollis va interrompre el procés: en 1811 els francesos van suprimir els monestirs i la mare Maria Magdalena es va refugiar al seu poble natiu, Porto Santo Stefano (Toscana). Només va poder tornar al monestir de Roma el 24 de maig de 1814, quan Pius VII va tornar. El mateix papa va poder aprovar l'orde el 13 de febrer de 1818.

## Activitat i difusió

Les Adoratrius Perpètues del Santíssim Sagrament són monges de clausura estricta: es dediquen a l'adoració continuada, amb torns ininterromputs de dia i nit) del Santíssim Sagrament solemnement exposat a l'altar. Segueixen la Regla de Sant Agustí i les constitucions redactades per la fundadora. El seu hàbit és una túnica blanca amb escapulari vermell i vel negre.
Al final de 2005 l'orde tenia 60 monestirs i 960 monges i novícies. a Itàlia (Bassano del Grappa, Càller, Canale d'Alba, Castellammare di Stabia, Gènova, Ischia di Castro, Monza, Oristany, Roma, Seregno i Vigevano), Àustria, Espanya, Xile, Mèxic, Estats Units d'Amèrica i Kenya. A Catalunya, tenen monestirs a Barcelona, Berga i Vic.

## Notes

* ↑ Annuario Pontificio per l'anno 2007. Città del Vaticano: Libreria Editrice Vaticana, 2007, p. 1525. ISBN 978-88-209-7908-9

## Enllaços externs

* Lloc web oficial de l'orde
# Adquisició d'una segona llengua

L'adquisició d'una segona llengua és el procés d'aprenentatge o adquisició d'una segona i/o altra llengua. Una segona llengua es refereix a qualsevol llengua apresa a més de la primera llengua d'una persona; encara que el concepte s'anomene adquisició d'una "segona" llengua, es refereix a qualsevol segona, tercera o subseqüent llengua. La major part dels investigadors de l'adquisició d'una segona llengua consideren el bilingüisme com al resultat d'aprendre una llengua, no el procés en si, i entenen el terme per a referir-se a tindre fluïdesa similar a un natiu. Els investigadores en camps com l'educació i la psicologia solen utilitzar el bilingüisme per a referir-se per a referir-se a totes les formes de mutilingüisme.

## Referències

* ↑ Gass i Selinker, 2008, p. 7.
* ↑ Gass i Selinker, 2008, p. 24–25.

## Vegeu també

* Stephen Krashen

## Bibliografia

* Gass, Susan; Selinker, Larry. Second Language Acquisition: An Introductory Course. Nova York: Routledge, 2008. ISBN 978-0-8058-5497-8 [Consulta: 17 novembre 2010].
# Alaudala

Alaudala és un gènere d'ocells de la família dels alàudids (Alaudidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 6 espècies:
* Alaudala athensis - terrerola d'Athi.
* Alaudala cheleensis - terrerola asiàtica.
* Alaudala somalica - terrerola de Somàlia.
* Alaudala rufescens - terrerola rogenca.
* Alaudala heinei - terrerola del Turquestan.
* Alaudala raytal - terrerola de l'Índia.

## Referències

* ↑ «Alaudidae». H&M4 Checklist family by family - The Trust for Avian Systematics. [Consulta: 17 setembre 2023].
* ↑ National Museum of Natural History. «Alaudala Horsfield, Moore & F 1858». Encyclopedia of Life. [Consulta: 17 setembre 2023].
* ↑ Gill, Frank; Donsker, David; Rasmussen, Pamela, (eds). «Nicators, Bearded Reedling, larks». IOC World Bird List, 2020. [Consulta: 17 setembre 2023].
# Alberto Losada Alguacil

Alberto Losada Alguacil (Sant Just Desvern, 28 de febrer de 1982) és un ciclista català, ja retirat, professional del 2006 al 2017. Format al Club Ciclista Montcada, el 2006 passà al professionalisme de la mà del Kaiku. Del 2007 al 2010 va córrer al Movistar, on va exercir de gregari. El 2011 fitxà pel Team Katusha Alpecin, on va fer de gregari del Purito Rodríguez. En el seu palmarès no hi ha cap victòria com a professional.
El 15 de novembre de 2017 anuncià la seva retirada del ciclisme després de dotze temporades com a professional i amb 35 anys d'edat. Amb tot, continuaria vinculat a la bicicleta ja que se centraria en la modalitat de MTB Marathon.

## Palmarès

* 2004
** 3r a la Volta a Cantàbria
* 2006
** 2n a l'Escalada ciclista a Montjuïc

### Resultats al Tour de França

* 2013. 109è de la classificació general
* 2015. 58è de la classificació general
* 2016. 67è de la classificació general

### Resultats a la Volta a Espanya

* 2008. 24è de la classificació general
* 2011. 46è de la classificació general
* 2012. 37è de la classificació general
* 2013. Abandona (10a etapa)
* 2014. 42è de la classificació general
* 2015. 31è de la classificació general
* 2016. 59è de la classificació general
* 2017. 72è de la classificació general

### Resultats al Giro d'Itàlia

* 2007. 60è de la classificació general
* 2010. 53è de la classificació general
* 2011. 55è de la classificació general
* 2012. 54è de la classificació general
* 2014. 36è de la classificació general
* 2017. 147è de la classificació general

## Referències

* ↑ «Alberto Losada se retira de la carretera y se pasa al MTB» (en castellà), 16-11-2017. [Consulta: 29 desembre 2023].
* ↑ «Alberto Losada Alguacil | enciclopedia.cat». [Consulta: 29 desembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Alberto LOSADA ALGUACIL» (en italià). [Consulta: 29 desembre 2023].
* ↑ «Se retira Alberto Losada» (en castellà). [Consulta: 29 desembre 2023].

## Enllaços externs

* Fitxa d'Alberto Losada a sitiodeciclismo.net
# Rupnagar

* Per a altres significats, vegeu «Roopnagar».
Rupnagar és una ciutat i municipalitat del Panjab (Índia), capital del districte de Rupnagar. El seu nom fins a la meitat del segle XX fou Rupar, però antigament ja es deia Rupnagar derivat del raja Rup Chand, el pare del qual Rokeshar l'hauria fundat al segle xi. Al cens del 2001 consta amb una població de 48.165 habitants; un segle abans, el 1901, eren 8.888 habitants. La municipalitat es va establir el 1867.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Agustín Balbuena

Agustín Balbuena (Santa Fe, 1 de setembre de 1945 - Buenos Aires, 9 de març de 2021) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1974.

## Referències

* ↑ «El "Mencho" Agustín Balbuena falleció a los 75 años...» (en castellà). Página/12, 09-03-2021 [Consulta: 10 març 2021].
* ↑ Argentina 1970 at rsssf
* ↑ Agustín Balbuena at BDFA.com.ar (castellà)
# Saint-Pierre-de-Plesguen

Saint-Pierre-de-Plesguen (en bretó Sant-Pêr-Plewenn) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.399 habitants. Limita al nord amb Pleudihen-sur-Rance, Miniac-Morvan, Tressé i Le Tronchet, a l'est amb Bonnemain i Lanhélin, al sud amb Meillac, Pleugueneuc i Plesder i a l'oest amb Saint-Hélen.

## Administració

| Mandat | Alcalde |
| 1790 | Jacques-Jean Michel |
| 1790-1792 | Pierre Alain Blanchard |
| (dades desconegudes) | Jacques Duval |
| 1800-1826 | Jean-Baptiste Henry |
| 1826-1830 | François-Joseph-Marie Chauchix |
| 1830-1837 | Jacques-François Chevalier |
| 1838-1848 | François-Joseph-Marie Chauchix |
| 1848-1860 | François-Thomas Leguen de la Croix |
| 1860-1864 | Jacques Chevalier |
| 1864-1870 | Louis-Marie-Marc Onfray |
| 1870-1871 | Mathurin Chauchix |
| 1871-1876 | Louis-Marie-Marc Onfray |
| 1876-1886 | Blaize Hyacinthe |
| 1886-1887 | Désiré Houssais |
| 1887-1898 | Henri Joubert |
| 1898-1908 | Théophile-René Roger-Marvaise |
| 1908-1919 | Laurent Gautier |
| 1919-1931 | Comte Pierre du Bourblanc |
| 1931-1947 | François Pondemer |
| 1947-1965 | Ange Denis |
| 1965-1971 | Paul Bellec |
| 1971-1977 | Jacques Aubert |
| 1977-1989 | Joseph Lebret |
| 1989-2001 | François Lefeuvre |
| 2001-2008 | Yannick Cochet |
| 2008-2008 (dimissió) | Loïc Agaesse |
| 2008-2014 | Robert Monnier |

## Demografia

Evolució demogràfica :
| 1806 | 1826 | 1846 | 1866 | 1886 | 1906 | 1926 | 1946 | 1962 | 1968 | 1975 | 1982 | 1990 | 1999 | 2005 | 2009 |
| 1872 | 2050 | 2226 | 2507 | 2591 | 2619 | 2383 | 2287 | 2270 | 2164 | 2038 | 2023 | 2075 | 1977 | 2264 | 2448 |
# Alfredo Álvarez Paredes

Alfredo Álvarez Paredes, conegut com a Fredi (Moaña, 27 de febrer de 1976) és un exfutbolista i actualment entrenador gallec.

## Trajectòria

Com a futbolista va iniciar la seva carrera a la seva localitat natal, al Moaña. Posteriorment va jugar en dos equips més gallecs: el Pontevedra CF i l'Alondras CF.
L'any 2005 comença a treballar a l'Alondras CF com assistent i el 2009 debuta com a entrenador. La temporada 2012-13 fitxa per la SD Compostela, substituint Anxo Casalderrey a l'octubre de 2012. Va aconseguir l'ascens a Segona B aquella temporada i la permanència a la categoria a la següent. No obstant, la directiva del club no el va renovar l'estiu de 2014. Aquell mateix estiu fitxa pel Celta de Vigo B, on estaria una temporada. L'any següent va entrenar novament la SD Compostela i actualment és l'entrenador del CD Boiro en el seu debut a Segona B.

## Referències

* ↑ "Fredi apostarà pel futbol combinatiu al Compos"

## Enllaços externs

* Perfil a BDFutbol (entrenador)
# Alessandro Moreschi

Alessandro Moreschi (Monte Compatri, província de Roma, 11 de novembre de 1858 - Roma, 21 d'abril de 1922), cantant líric italià, considerat l'últim castrato de la història. Se'l va conèixer com "l'angelo da Roma" (l'àngel de Roma).

## Biografia

Provinent d'una família catòlica pobra i prolífica, va ser sotmès a castració cap a l'any 1865 per a curar-lo d'una hèrnia inguinal; pel que sembla, era comú a la Itàlia de l'època realitzar aquest tipus de tractaments amb aquest procediment. Més tard, va ser enviat a estudiar cant a l'escola de Salvatore da San Lauro, sota la direcció de Gaetano Capocci, un organista i compositor de música sacra, mestre de capella a la Basílica de Sant Joan del Laterà, que va promoure la seva acceptació al Cor de la Capella Sixtina l'any 1883. Ja que la castració infantil amb finalitats artístiques havia estat prohibida l'any 1870, Moreschi va argumentar que la seva va tenir lloc abans de la promulgació de la norma prohibitòria.
Alessandro va ser solista del cor de la Capella Sixtina entre el 1883 i el 1898, on es va mantenir, ocupant diferents càrrecs fins al 1913, combinant les seves activitats administratives amb les que tenia inherents al cant.
Del seu repertori coral ens ha quedat una sèrie d'enregistraments realitzats entre 1902 i 1904, en els que va interpretar deu obres compostes especialment per a la seva tessitura. Aquests enregistraments tenen un valor excepcional perquè són l'únic testimoni en format magnètic que ens ha arribat del cant dels castrati. Després d'analitzar-les, clarament s'arriba a la conclusió que es tracta d'una veu potent, però molt mediocre i destrempada, característiques que s'han d'atribuir al fet que no va comptar amb l'educació musical que sí que van rebre els grans castrati del segle xviii, època en què aquests van assolir la glòria. Quan Moreschi va iniciar la seva carrera artística, ja havia mort feia bastant temps l'últim dels famosos castrati, Giovanni Battista Stracciavelluti (més conegut com a Velluti).
Els últims anys de la seva vida van transcórrer immersos en la solitud per a Alessandro, que va morir sense la companyia del seu fill adoptiu, que es va convertir en actor.

## Enllaços externs

* http://www.adoremus.org/MotuProprio.html Arxivat 2012-07-16 a Wayback Machine.
* Àudio
# Alfred Bickel

Alfred Bickel, també referit com Fredy Bickel (12 de maig, 1918 a Eppstein, Alemanya - 18 d'agost, 1999) fou un futbolista i entrenador de futbol suís.
Va jugar de davanter al Grasshopper-Club Zürich i a la selecció de Suïssa, amb la qual va prendre part a les fases finals de la Copa del Món de Futbol de 1938 i 1950.
Jugà un total de 405 partits i marcà 202 gols a la primera divisió suïssa entre 1935 i 1956, període en el qual guanyà 7 lligues i 9 copes amb el Grasshopper.
Amb la selecció suïssa jugà entre 1936 i 1954 un total de 71 partits on marcà 15 gols, inclòs un en la victòria de Suïssa enfront l'Alemanya Nazi al Mundial de 1938.
Té el curiós rècord del període més llarg entre dos partits disputats a un Mundial de futbol (12 anys i 13 dies), i és un dels dos futbolistes han participat en un Mundial abans i després de la II Guerra Mundial, l'altre és el suec Erik Nilsson.

## Referències

* ↑ Source: http://www.iffhs.de/?2b04f8320cf83e48c50948a21417f3320ae43d00a761
* ↑ Source: http://www.rsssf.com/miscellaneous/zwit-recintlp.html
* ↑ Source: http://www.fifa.com/documents/fifamagazine/05-30-43_e.pdf Arxivat 2006-05-15 a Wayback Machine.
Alfred Bickel amb la selecció suïssa - Caixes de navegació :
Selecció de futbol de Suïssa – Copa del Món de futbol 1938
1 Abegglen •
2 G. Aeby •
3 P. Aeby •
4 Amadò •
5 Ballabio •
6 Bickel •
7 Bizzozero •
8 Frigerio •
9 Grassi •
10 Guinchard •
11 Huber •
12 Kielholz •
13 Lehmann •
14 Lörtscher •
15 Minelli •
16 Rauch •
17 Rupf •
18 Springer •
19 Stelzer •
20 Vernati •
21 Wagner •
22 Walaschek •
Seleccionador: Rappan
Selecció de futbol de Suïssa – Copa del Món de Futbol de 1950
1 Antenen •
2 Bader •
3 Beerli •
4 Bickel •
5 Bocquet •
6 Corrodi •
7 Eggimann •
8 Fatton •
9 Friedländer •
10 Gyger •
11 Hug •
12 Kernen •
13 Lusenti •
14 Neury •
15 Quinche •
16 Rey •
17 Schneiter •
18 Siegenthaler •
19 Soldini •
20 Steffen •
21 Stuber •
22 Tamini •
Seleccionador: Andreoli :
# Als nostres fills

Als nostres fills (títol original en portuguès, Aos Nossos Filhos) és una pel·lícula de drama romàntic brasiler dirigida per Maria de Medeiros i estrenada el 2019. S'ha doblat i subtitulat al català.

## Repartiment

* Marieta Severo: Vera
* José de Abreu: Fernando
* Laura Castro: Tânia
* Marta Nobrega: Vanessa
* Andrei Cardoso: Caique
* Claudio Lins: Sergio
* Antonio Pitanga: Rodrigo
* Denise Crispim: Clarisse
* Ricardo Pereira: Antonio

## Referències

* ↑ Lépine, Cédric. «Entretien avec Maria de Medeiros au sujet de son film "À nos enfants"» (en francès). [Consulta: 1r octubre 2023].
* ↑ «Our Children (Aos Nossos Filhos)» (en anglès). [Consulta: 1r octubre 2023].
* ↑ Vieira, Marco. «Aos Nossos Filhos, de Maria de Medeiros [Crítica]» (en portuguès brasiler), 26-07-2022. [Consulta: 1r octubre 2023].
* ↑ «Als nostres fills». Goita què fan, ara!. [Consulta: 1r octubre 2023].
* ↑ AlloCine. «A nos enfants» (en francès). [Consulta: 1r octubre 2023].
# Rūmī (cràter)

Rūmī és un cràter d'impacte en el planeta Mercuri de 75 km de diàmetre. Porta el nom del poeta persa Jalal-ad-Din Muhàmmad Rumi (1207-1273), i el seu nom va ser aprovat per la Unió Astronòmica Internacional el 1985.

## Referències

* ↑ «Rūmī». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].

## Vegeu també

* Llista de cràters de Mercuri
# Rūdolfs Kundrāts

Rūdolfs Kundrāts (14 d'agost de 1904 - valor desconegut) fou un futbolista letó de la dècada de 1930.
Fou 19 cops internacional amb la selecció de Letònia. Pel que fa a clubs, defensà els colors de LNJS Riga, LSB Riga i Riga Vanderer.

## Referències

* ↑ «Annual Latvian population report». Arxivat de l'original el 2016-03-03. [Consulta: 3 gener 2019].
* ↑ Perfil a eu-football.info
# Amazonas 1

L'Amazonas 1 o Hispasat 55W-1 va ser un satèl·lit de comunicacions d'Hispasat. Va ser posat en òrbita el 5 d'agost de 2004. Amb una massa de 4,5 tones, el satèl·lit Amazonas 1, basat en la plataforma estabilitzada en tres eixos Eurostar 3000s d'Astrium, estava equipat amb un total de 63 transponedors equivalents, dels quals 36 operaven en banda Ku i 27 en banda C.
Era un dels satèl·lits més grans i amb major nombre de transponedors d'Iberoamèrica.
El satèl·lit Amazones 1 va destacar per la capacitat d'oferir dins i fora de Brasil serveis de comunicacions tant en banda C com en banda Ku. A Iberoamèrica la banda Ku se circumscriu en l'actualitat bàsicament a la prestació de serveis de distribució i difusió de televisió (DTH). La seva utilització en serveis empresarials i en banda ampla suposa un salt qualitatiu i tecnològic molt important en les comunicacions satel·litàries del continent.
L'Amazonas 1 a més incorporava els últims avanços tecnològics, provats en vol, a l'àrea d'antenes, repetidors i plataforma. En 2013 va ser reemplaçat per Amazones 3 per falles en les seves bateries però va ser re-posicionat en l'òrbita 36 W.
Finalment el satèl·lit es va traslladar a l'òrbita cementiri i desactivat el 23 de juny de 2017.

## Cobertura

El satèl·lit Amazones 1 té 2 cobertures:
* Cobertura de Banda Ku, la qual es divideix en.
** Cobertura d'Europa
** Cobertura d'Amèrica del Nord
** Cobertura de Sud-amèrica
** Cobertura del Brasil
* Cobertura de Banda C, la qual cobreix tota Amèrica.

## Referències

* ↑ Hispasat lleva a la órbita cementerio el Amazonas-1, infoespacial.com
* ↑ Adios al Hispasat Amazonas 1, flynewse.s, 23 de juny de 2017
* ↑ Hispasat apaga el Amazonas 1 redestelecom.es
# Alvorada

Alvorada és un municipi de l'estat brasiler de Rio Grande do Sul, pertanyent a la mesoregió metropolitana de Porto Alegre i la microregió de Porto Alegre, va ser fundada el 17 de setembre de 1965.

## Referències

* ↑ «Alvorada - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Alvorada - História & Fotos» (en portuguès brasiler). Cidades. IBGE. [Consulta: 3 desembre 2023].
# San Sebastián (Puerto Rico)

San Sebastián és un municipi de Puerto Rico localitzat al nord-oest, a l'interior muntanyós de l'illa, també conegut amb el noms de San Sebastián del Pepino i cuna de la hamaca. Limita al Nord amb els municipis d'Isabela i Quebradillas, al Est amb Lares, al sud amb Las Marías i a l'oest amb Moca i Añasco. El nom originari de San Sebastian de las Vegas del Pepino podria al·ludir a la seva localització en les planes al·luvials dels rius Culebrinas i Guatemala així com als mogotes (elevació del terreny, prominent i aïllada, també anomenats cogombres) que abunden a la regió. L'any 1869, el govern espanyol va autoritzar el canvi de nom a Sant Sebastià.
El municipi està dividit en 24 barris: Pueblo, Aibonito, Alto Sano, Bahomamey, Calabazas, Cibao, Cidral, Culebrinas, Eneas, Guacio, Guajataca, Guatemala, Hato Arriba, Hoya Mala, Juncal, Magos, Mirabales, Perchas Uno, Perchas Dos, Piedras Blancas, Pozas, Robles, Salto i Sonador.

## Referències

* ↑ «San Sebastián». Enciclopedia de Puerto Rico. [Consulta: 7 juny 2015].
* ↑ «American FactFinder». Factfinder.census.gov. [Consulta: 9 juny 2015].

## Enllaços externs

* Informació de San Sebastián Arxivat 2015-06-14 a Wayback Machine. a la web oficial de l'Estat Lliure associat de Puerto Rico
* Web oficial de San Sebastián de las Vegas del Pepino
# San Sebastián de los Ballesteros

San Sebastián de los Ballesteros és un municipi de la província de Còrdova, Andalusia, Espanya.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 837 | 834 | 843 | 852 | 843 | 852 | 834 | 854 | 840 | 836 |

## Enllaços externs

* San Sebastián de los Ballesteros Arxivat 2007-08-16 a Wayback Machine. - Sistema d'Informació Multiterritorial d'Andalusia
# San Simón de Guerrero

San Simón de Guerrero és un municipi de l'estat de Mèxic. San Simón de Guerrero és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb el municipi de Ocoyoacac, al sud amb Ocuilan, a l'oest amb Tianquistenco i a l'est amb Ciutat de Mèxic.

## Vegeu també

* Municipis de l'estat de Mèxic

## Referències

* ↑ Monografia municipal de San Simón de Guerrero Arxivat 2016-06-16 a Wayback Machine. (castellà)

## Enllaços externs

* Portal de l'estat de Mèxic (castellà)
# Salvador Nasralla

Salvador Alejandro César Nasralla Salum, conegut com a Salvador Nasralla (Tegucigalpa, 30 de gener de 1953), és un periodista i polític hondureny. La seva popularitat televisiva a Hondures, assolida durant més de trenta anys de carrera, li va valer el sobrenom d'"el señor de la televisión"." Es va presentar a les eleccions hondurenyes del 2013 liderant el seu propi partit, que va anomenar Partido Anticorrupción, amb el qual va obtenir un 13% dels vots. Es va presentar a les eleccions de 2017 encapçalant la coalició Alianza de Oposición contra la Dictadura.

## Referències

* 1 2 «Salvador Nasralla» (en espanyol). El Heraldo, 01-11-2017. [Consulta: 28 novembre 2017].
# Salvador Murillo

Salvador Murillo (Durango,Mèxic,1840 — ?) va ser un pintor paisatgista mexicà del Segle XIX.
A més de dedicar-se a la pintura, també es va interessar en la fotografia.
Va ser un dels alumnes principals d'Eugenio Landesio, i company de José Jiménez, Luis Coto, Javier Álvarez, José María Velasco i Gregorio Dumaine.
Nomenat director de la càtedra de paisatge el 18 de gener de 1874 en l'Academia de Sant Carlos, va ser recomanat per diversos liberals i ajudat per Ignacio Manuel Altamirano; va ocupar la vacant que va deixar Eugenio Landesio a causa que aquest es va haver d'absentar durant un any per una malaltia.
Durant la seva formació va obtenir un premi a la classe de còpia en guix en 1855 i un altre en la de baix relleu en 1856. Va exposar obra en la XV Exposició de Belles arts. Va remetre dos paisatges a França que es van exhibir en l'Exposició mexicana de 1881.
Les seves obres d'art es troben distribuïdes en diferents col·leccions d'Europa i Amèrica, principalment.
Dins de la col·lecció de Museu Soumaya es troba la peça Vista de la ciutat de Mèxic i els volcans Iztaccíhuatl i Popocátepetl realitzat en 1879, a més de Clar en el bosc realitzat entre 1850 i 1900.

## Obres

Algunes de la seva obres són:
* Ciudad de Puebla con los Volcanes
* Vista del Centro de la Ciudad de México y los Volcanes
* Santa Isabel de Hungría Curando a los Niños
* Santo Tomás de Villanueva Repartiendo Limosnas
* El puente del Chiquihuite de 1897

## Referències

* ↑ Aguilar Ochoa, Arturo. La Fotografía durante el Imperio de Maximiliano (en español). UNAM. Instituto de Investigaciones Estéticas., 2001, p. 162. ISBN 968-36-4505-4 [Consulta: 10 juny 2016].
* ↑ G. Revilla, Manuel. Visión y sentido de la Plástica Mexicana (en español). Universidad Nacional Autónoma de México, 2006, p. 327. ISBN 970--32-3420-8 [Consulta: 10 juny 2016].
* 1 2 3 Colección Museo Soumaya Vol.I (en español). Fundación Carlos Slim, 2015, p. 544. ISBN 978-607-7805-12-0.
* ↑ Moyssén, Xavier «Eugenio Landesio. Teórico y crítico de arte». Anales del Instituto de Investigaciones Estéticas, 1963. Arxivat de l'original el 2015-02-11 [Consulta: 10 juny 2016]. Arxivat 2015-02-11 a Wayback Machine.